Ladenie pomocou tlačidla Krok
Ups!
Nie celkom...
Takmer!
Tak blízko!
Všetci programátori, bez ohľadu na množstvo skúseností,
sa stretávajú s chybami, ktoré musia opraviť.
Tu sa stretávame s pojmom „ladenie“, anglicky „debugging“.
Tento výraz označuje hľadanie a opravovanie chýb v programe.
Prvým krokom pri oprave chýb je tieto chyby vôbec nájsť.
Väčšina úloh má pod hernou plochou tlačidlo Krok, slúžiace na hľadanie chýb.
Ak program nefunguje správne,
po stlačení tohto tlačidla uvidíš, čo sa deje v jednotlivých krokoch.
Postupuje postava správnym smerom?
Keďže v prvom kroku sa posunula správne, opäť stlač tlačidlo Krok.
A ako po druhom kroku? Stále správne?
Takto skontroluj svoj kód riadok po riadku,
kým neprídeš k prvému problematickému miestu.
Čo sa stalo? Čo sa malo stať? Čo ti to hovorí?
Napríklad tu sme prišli až k poslednému príkazu,
ale nedostali sme sa do cieľa k prasiatku
Čo sa stalo?
Dostali sme sa na koniec úlohy no nevyriešili sme ju.
Čo sa malo stať?
Vtáčik sa mal posunúť dopredu ešte o jeden krok.
Čo to pre mňa znamená?
Znamená to, že pred spustením musím na pracovnú plochu pridať
ešte jeden blok s príkazom „posuň sa dopredu“.
Hotovo! Takto sa ladí program!